Diari Oficial de la Generalitat Valenciana


Sumari del DOGV 815, del 02-05-1988 (1988/811021)

ORDRE de 20 d'abril de 1988, de la Conselleria d'Agricultura i Pesca, per la qual s'amplia el contingut de l'article vuitè de l'Ordre de 5 de juliol de 1985, de la Conselleria d'Agricultura i Pesca, per la qual s'estableixen normes sobre ordenació sanitària en el sector porcí.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/04/20/(2)/dof/vci/html**

### Dades del document

Número de DOGV
:   815

Data del DOGV
:   02-05-1988

Secció del DOGV
:   DISPOSICIONS GENERALS

Número del document
:   1988/811021


Data del document
:   20-04-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 20 d'abril de 1988, de la Conselleria d'Agricultura i Pesca, per la qual s'amplia el contingut de l'article vuité de l'Ordre de 5 de juliol de 1985, de la Conselleria d'Agricultura i Pesca, per la qual s'estableixen normes sobre ordenació sanitària en el sector porcí.  
La instal·lació de granges de bestiar Porcí pels voltants de cursos fluvials d'interés ecològic és motiu de contaminació perquè hi desguassen incontroladament purines.  
Atés que cal ampliar el contingut de l'article vuité de l'Ordre de 5 de juliol de 1985 (DOGV de 22 d'agost), i en atenció de les facultats que tinc atribuïdes,  
ORDENE:  
Article únic  
A les condicions previstes en l'article vuité de l'Ordre d'aquesta Conselleria, de 5 de juliol de 1985, per a obtenir el permís per a la construcció d'una granja porcina nova, s'afegirà la següent:  
No podrà autoritzar-se la construcció i instal·lació de granges de bestiar porcí noves en una distància inferior a 500 metres lineals als trams fluvials següents:  
Província de Castelló:  
Riu Bergantes: Des del pont de Zorita del Maestrazgo a la carretera de Forcall a Aiguaviva, fins al límit de la província.  
Riu de la Sénia: Des del peu de la presa d'Ulldecona fins al paratge del Pont del Malany.  
Riu de la Vilafermosa: Des del límit de la província fins al pont de la carretera de Castillo de Villamalefa a Zucaina.  
Des del pont de la carretera d'Argelita a Lucena del Cid fins a la desembocadura al riu Millars.  
Riu Millars: Des del límit de la província, fins a la presa d'Arenós.  
Riu Palància: Des del naixement fins a l'assut de Teresa de Cofrentes.  
Província de València:  
Riu Ebrón: Des que entra a la província de València fins al límit entre els termes de Castielfabib i Torrebaja.  
Riu Vallanca: Tota la longitud.  
Per l'alt interès ecològic i piscícola dels rius esmentats, els ajuntaments afectats tindran en compte en concedir les llicències d'obres per a tals obres, les limitacions assenyalades en aquesta Ordre.  
A partir d'un any des de la publicació d'aquesta Ordre, les Direccions de Producció Animal no autoritzaran sanitàriament cap granja que no complesca els requisits assenyalats en aquesta Ordre. A les granges que ja eren instal·lades caldrà adoptar les mesures correctores necessàries per tal d'evitar que desguassen purines als llits fluvials.  
DISPOSICIO FINAL  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 20 d'abril de 1988.  
El Conseller d?agricultura i Pesca,  
LUIS FONT DE MORA MONTESINOS


Còpia Permalink ELI